Quin és el tema principal del text?
El joc del truc és un joc de cartes, possiblement d'origen àrab, que es juga a Mallorca i a moltes parts del País Valencià, així com a zones limítrofes (com ara, Albacete, tot i que amb regles lleugerament diferents, encara que amb les mateixes senyes i vocables clarament adaptats del valencià). Generalment es juga entre dues parelles. Les expressions del joc ("truque", "quatre val", etc.) es fan en valencià, encara que els jugadors parlen una altra llengua. També és molt popular a les Illes Balears, on es fan campionats de Truc, on el joc és molt semblant, però canvien els triomfs (canvia l'ordre jeràrquic de les cartes). A la regió d'Elx el joc del sarangollo s'aparenta força al joc del truc valencià.L'abast dels territoris on es juga al truc i la seua popularitat al País Valencià el destaquen com a joc nacional, de manera similar a com la pilota es considera l'esport nacional. De fet, diversos moviments culturals, associacions, falles o grups musicals (com ara Bajoqueta Rock) fan del truc un símbol o, fins i tot, una forma de viure. El joc consta en realitat de dos jocs paral·lels: l'envit i el truc. L'envit es juga en la primera ronda de les tres cartes que es tenen a la mà, i el truc, el joc principal, es juga durant les tres rondes.
El text tracta sobre jocs.